ตู่ ลั่นคดีปิดเหมืองทองอัครา ผมรับผิดชอบเอง
ชวน แนะประยุทธ์ร่วมมือสภา ดิสทัตเล่นแง่ถามอำนาจกมธ. เวนคืนที่ดินรถไฟเร็วสูงฉลุย,บิ๊กตู่ มาหล่อ บอกปัญหามีไว้แก้ แต่ไม่ตอบจะไปแจง กมธ.ชุด เสรีพิศุทธ์ หรือไม่ ดิสทัต เล่นแง่แทงหนังสือย้อนถามอำนาจ กมธ. ชวน แนะนายกฯควรให้ความร่วมมือ อยู่ในระบบต้องเคารพระบบ พร้อมติง กมธ.อย่าใช้อำนาจเกินเลย ครม.ประสานเสียงพร้อมสู้ศึกซักฟอก ป๊อก โต้เงิน ปอท.มีแค่ 3 แสน ล.สั่งใช้ตามกฎหมาย พร้อมไปแจง กมธ.ป้องกันภัย เสี่ยหนู แจง ศรีนวล แค่มาประสานของบฯลงพื้นที่ ปธ.สภาฯพร้อมอ้ารับทุกภาคส่วนร่วมถกแก้ รธน. โยนให้ กมธ.สภาฯวางแนวทางก่อน เทพไท หนุนกลุ่มวิชาการเป็นหัวหอกนำ นายกฯลั่น ผมรับผิดชอบเอง ปมเหมืองทองอัครา ครม.เอาใจสั่งหยุดยาวปีใหม่ ตกรางวัล ไพสิฐ คุมดีเอสไออีกปี อัยการสั่งไม่ฟ้อง พิชัย หมิ่น คสช.,ทำท่ายึกยักกันมานานว่า พล.อ.ประยุทธ์ จันทร์โอชา นายกฯและ รมว.กลาโหม จะมาชี้แจงข้อมูลต่อคณะกรรมาธิการป้องกันและปราบปรามการทุจริตและประพฤติมิชอบ ที่มี พล.ต.อ.เสรีพิศุทธ์ เตมียเวส เป็นประธานฯ ล่าสุดนายชวน หลีกภัย ประธานสภาผู้แทนราษฎร แนะนายกฯว่าควรให้ความร่วมมือกับกรรมาธิการ,บิ๊กตู่ พูดหล่อปัญหามีไว้แก้,เมื่อเวลา 08.00 น. วันที่ 29 ต.ค. ที่ทำเนียบรัฐบาล ก่อนการประชุมคณะรัฐมนตรี (ครม.) มีคณะบุคคลทยอยเข้าพบ พล.อ.ประยุทธ์ จันทร์โอชา นายกรัฐมนตรีและ รมว.กลาโหม อาทิ นายอิทธิพล คุณปลื้ม รมว.วัฒนธรรม นำคณะเข้าพบเพื่อประชาสัมพันธ์การจัดงาน ลอยกระทงวัฒนธรรม ใส่ใจสายน้ำและสิ่งแวดล้อม ช่วงเทศกาลลอยกระทงประจำปี 2562 นายกฯกล่าวชื่นชมความพยายามที่จะสืบสานวัฒนธรรม และคงไว้ซึ่งประเพณีไทย ว่า สิ่งดีๆในประเทศไทยมีมากมาย แต่ปัญหามีไว้ให้แก้ ปัญหามีไว้ให้พุ่งชน ไม่ให้มีปัญหาเลยคงไม่ใช่ ทุกอย่างถ้าเราทำงานย่อมมีปัญหาทั้งสิ้น เราต้องแก้กันไปอย่าไปวิตกกังวล เราต้องใช้สติปัญญาแก้ปัญหาทุกอย่าง ขอให้ทุกฝ่ายช่วยกันกำจัดขยะ อย่าใช้โฟมหรือพลาสติก พร้อมแนะนำเยาวชนเน้นหลักการ 3R คือ Reduce Reuse Recycle,โชว์ฟิตปั๋งกล้ามเนื้อแขนแข็ง,ต่อมานายพุทธิพงษ์ ปุณกัณต์ รมว.ดิจิทัลเพื่อเศรษฐกิจและสังคม นำคณะผู้บริหารเข้าพบเพื่อประชาสัมพันธ์เปิดตัวศูนย์ต่อต้านข่าวปลอม (Anti Fake News Center) โดยนายกฯหันมากล่าวกับสื่อทีเล่นทีจริงว่า เก็บๆเอาแถวนี้บ้างก็ได้เฟกนิวส์ ไม่ได้ละเมิดสิทธิ์ใครหรอก เพียงแต่อย่าทำอะไรให้มันผิด เรื่องเฟกนิวส์ต้องระวัง วันนี้กฎหมายมีอยู่ จากนั้นนายอนุทิน ชาญวีรกูล รองนายกฯและ รมว.สาธารณสุข นำคณะผู้บริหาร เข้าพบเพื่อประชาสัมพันธ์กิจกรรม Together Fight NCDs : ร่วมมือต่อสู้โรค NCDs โดยนายกฯได้ทดลองใช้เครื่องวัดแรงบีบมือ เพื่อวัดความแข็งแรงของกล้ามเนื้อตามอายุ ซึ่งวัดได้ค่า 36.9-37 กิโลกรัม ถือว่าอยู่ในระดับพอใช้ถึงกำลังดี ต่อมานางวิไลวรรณ ลายถมยา ประธานคณะกรรมการส่งเสริมอาชีพและพัฒนาคนพิการ และรองประธานคณะกรรมการกองทุนดอกแก้วกัลยา สภาสังคมสงเคราะห์แห่งประเทศไทย ในพระบรมราชูปถัมภ์ นำคณะเข้าพบเพื่อประชาสัมพันธ์และจำหน่าย ดอกแก้วกัลยา โดยติดดอกแก้วกัลยาให้แก่นายกฯ,ชิ่งตอบแจง กมธ.ชุด เสรีพิศุทธ์,ผู้สื่อข่าวรายงานว่า ภายหลังการประชุม ครม. สื่อมวลชนพยายามสอบถาม พล.อ.ประยุทธ์ว่าจะไปชี้แจงคณะกรรมาธิการป้องกันและปราบปรามการทุจริตและประพฤติมิชอบ สภาผู้แทนราษฎร ที่มี พล.ต.อ.เสรีพิศุทธ์ เตมียเวส เป็นประธานฯ กรณีเสนอร่าง พ.ร.บ.งบประมาณรายจ่ายประจำปี 2563 ทั้งที่ ครม.เข้าถวายสัตย์ปฏิญาณตนไม่ครบถ้วนตามรัฐธรรมนูญหรือไม่ โดย พล.อ.ประยุทธ์ไม่ได้ตอบคำถามดังกล่าว และเดินออกไปทันที,ดิสทัต เล่นแง่ย้อนถามอำนาจ กมธ.,นายดิสทัต โหตระกิตย์ เลขาธิการนายกรัฐมนตรี ให้สัมภาษณ์ว่า ได้ส่งหนังสือสอบถามความชัดเจนไปยังคณะกรรมาธิการป้องกันและปราบปรามการทุจริตฯ ที่ทำหนังสือเชิญนายกฯเข้าชี้แจง เมื่อถามว่า นายกฯต้องไปชี้แจงด้วยตัวเองหรือไม่ นายดิสทัตตอบว่า ขอดูคำชี้แจงจากคณะกรรมาธิการฯก่อน ยังตอบอะไรไม่ได้ เพราะไม่ทราบว่าเขาเห็นหนังสือหรือยัง,ผู้สื่อข่าวรายงานว่า หนังสือที่นายดิสทัตสอบถามไปยังคณะกรรมาธิการฯ มีเนื้อหาสอบถามถึงอำนาจของคณะกรรมาธิการฯ ระบุว่า 1.การเสนอร่าง พ.ร.บ.งบประมาณรายจ่ายประจำปี 2563 เกี่ยวข้องกับการทุจริตประพฤติมิชอบอันอยู่ในหน้าที่และอำนาจของคณะกรรมาธิการฯอย่างไร 2.ประเด็นที่อ้างว่า ครม.ยังไม่สามารถเข้ารับหน้าที่ได้ เนื่องจากเห็นว่าการถวายสัตย์ปฏิญาณไม่ถูกต้องครบถ้วน ข้อเท็จจริงปรากฏว่าศาลรัฐธรรมนูญมีคำสั่งไม่รับ คำร้องในเรื่องดังกล่าว อีกทั้งช่วงที่ผ่านมา ครม.ได้นำเสนอร่าง พ.ร.บ. และ พ.ร.ก. โดยไม่มีการทักท้วงการทำหน้าที่แต่อย่างใด จึงขอความชัดเจนจากคณะกรรมาธิการ เพื่อดำเนินการให้ถูกต้องตามรัฐธรรมนูญ ข้อบังคับการประชุมสภาผู้แทนราษฎร และกฎหมายที่เกี่ยวข้องต่อไป,บิ๊กป้อม ลั่นพร้อมสู้ศึกซักฟอก,สำหรับประเด็นที่พรรคฝ่ายค้านเตรียมเสนอญัตติขอเปิดอภิปรายไม่ไว้วางใจรัฐบาล ในช่วงเปิดสมัยประชุมสามัญราวๆกลางเดือน ธ.ค.นั้น พล.อ.ประวิตร วงษ์สุวรรณ รองนายกรัฐมนตรี กล่าวว่า พร้อมอยู่แล้ว ไม่มีอะไร เราทำไปด้วยความบริสุทธิ์ใจทุกอย่าง ทั้งนายกฯ รองนายกฯ และ 2 รัฐมนตรีที่มีชื่อว่าจะถูกอภิปราย ทุกคนทำตามกฎหมาย และตนไม่จำเป็นต้องเป็นที่ปรึกษาให้บุคคลที่จะถูกอภิปราย เชื่อว่าสามารถตอบได้,ป๊อก โต้เงิน ปอท.มีแค่ 3 แสน ล.,พล.อ.อนุพงษ์ เผ่าจินดา รมว.มหาดไทย กล่าวถึงกรณีฝ่ายค้านเตรียมยกประเด็นที่จะมีการขยายสัมปทานรถไฟฟ้าบีทีเอสออกไปอีก 40 ปี มาเป็นหนึ่งในเรื่องที่จะอภิปรายไม่ไว้วางใจว่า วันที่ 1 พ.ย.นี้ จะนำเรื่องนี้เข้าหารือในที่ประชุม ครม.เศรษฐกิจด้วย ให้เป็นไปตามหน้าที่ของหน่วยงานที่เกี่ยวข้อง สุดท้ายอยู่ที่ที่ประชุมจะพิจารณา ทุกเรื่องชี้แจงได้ว่าประเทศชาติและประชาชนจะได้ประโยชน์อย่างไร หากสอบถามมาเชื่อว่าตอบคำถามได้ เมื่อถามถึงการเบิกจ่ายเงินสะสมขององค์การบริหารส่วนท้องถิ่น พล.อ.อนุพงษ์ตอบว่า เป็นเงินที่องค์กรปกครองส่วนท้องถิ่น (อปท.) เก็บหอมรอมริบไว้ แต่ใช้ไม่ทันจึงนำไปทบเป็นเงินสะสม สามารถนำไปใช้ได้ 2 ส่วน คือ เงินอุดหนุนและเงินเก็บสำรอง อีกส่วนหนึ่งใช้เบิกตามสภาพคล่อง การเบิกจ่ายเป็นไปตามอำนาจหน้าที่และกฎหมาย และเงินดังกล่าวไม่ได้มีมากถึง 6 แสนล้านบาท มีเพียง 3 แสนล้านบาทเท่านั้น,อปท.แต่ละแห่งมีจำนวนเงินไม่เท่ากัน,พร้อมไปชี้แจง กมธ.ป้องกันภัย,พล.อ.อนุพงษ์กล่าวอีกว่า ส่วนกรณีที่คณะกรรมาธิการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎร เชิญเข้าให้ข้อมูลเกี่ยวกับการใช้งบประมาณ 15,800 ล้านบาทในการแก้ไขปัญหาภัยแล้งและน้ำท่วมนั้น ได้รับหนังสือแล้ว เป็นหน้าที่ของตนจะไปชี้แจง เมื่อถามว่า ที่ผ่านมามีการดำเนินการถูกต้องตามระเบียบใช่หรือไม่ พล.อ.อนุพงษ์ตอบว่า ถือเป็นการทำงานปกติ ต้องทำให้ถูกต้องตามกฎหมาย ตามอำนาจหน้าที่ หากมีข้อสงสัยต้องไปชี้แจง เช่นเดียวกับการอภิปรายไม่ไว้วางใจ,สมศักดิ์–น้องเนวิน ไม่ตื่นเต้น,ขณะที่นายสมศักดิ์ เทพสุทิน รมว.ยุติธรรม กล่าวว่า ส่วนตัวยังไม่ทราบเรื่องการอภิปรายไม่ไว้วางใจ อาจเกิดขึ้นได้ช่วงเดือน ธ.ค.2562-ม.ค.2563 เป็นแค่การโหมโรงของฝ่ายค้าน ทุกสมัยก็เป็นลักษณะนี้,ด้านนายศักดิ์สยาม ชิดชอบ รมว.คมนาคม กล่าวว่า ขอดูรายละเอียดหัวข้อก่อนว่าฝ่ายค้านจะอภิปรายเรื่องอะไร ไม่รู้สึกกังวลและไม่ทราบว่าเหตุใดฝ่ายค้านถึงพุ่งเป้าอภิปรายมาที่ตน เท่าที่ทำงานมายังไม่มีประเด็นอะไรที่ต้องถูกอภิปราย แต่พร้อมชี้แจงอยู่แล้ว,สนธิรัตน์ นิ่งคน อนค.แห่ทิ้งพรรค,นายสนธิรัตน์ สนธิจิรวงศ์ รมว.พลังงาน และเลขาธิการพรรคพลังประชารัฐ กล่าวว่า การยื่นขออภิปรายไม่ไว้วางใจของฝ่ายค้าน ยังเป็นเพียงกระแสข่าว ยังไม่ได้รับการยืนยันที่ชัดเจน เมื่อถามถึงกรณีอดีตผู้สมัคร ส.ส. และสมาชิกพรรคอนาคตใหม่ทยอยลาออกจากพรรค นายสนธิรัตน์ตอบว่า ไม่ทราบรายละเอียดของพรรคอนาคตใหม่ แต่เป็นเรื่องปกติที่พรรคการเมืองจะมีความหลากลายของคน ที่เป็นศูนย์รวมของบุคลากรหลากหลายด้าน,แจง ศรีนวล แค่มาประสานงาน,นายอนุทิน ชาญวีรกูล รองนายกฯ และหัวหน้าพรรคภูมิใจไทย กล่าวถึงกรณี น.ส.ศรีนวล บุญลือ ส.ส.เชียงใหม่ พรรคอนาคตใหม่ เข้าพบที่ทำเนียบรัฐบาลเพื่อพูดคุยถึงการจัดสรรงบประมาณให้กับโรงพยาบาลในพื้นที่ จ.เชียงใหม่ ว่า ในฐานะที่ น.ส.ศรีนวลเป็น ส.ส. นำเรื่องร้องเรียนของชาวบ้านมาประสาน ส่วนกรณีที่งบดังกล่าวตั้งมาตั้งแต่ปี 61 แล้วหายไปนั้น จะขอกลับไปดูรายละเอียด แต่การช่วยเหลือแต่ละโรงพยาบาลนั้น ต้องพิจารณาตามความเร่งด่วน ขณะนี้ปลัดสาธารณสุขกำลังจัดคิวอยู่ และจะมาหารือกันอีกครั้ง,ชวน แนะนายกฯร่วมมือ กมธ.,ที่รัฐสภา นายชวน หลีกภัย ประธานสภาผู้แทนราษฎร กล่าวถึงกรณีคณะกรรมาธิการของสภาผู้แทนราษฎร ทำหนังสือเชิญนายกฯเข้าชี้แจงประเด็นต่างๆว่า สนับสนุนให้ใครที่ได้รับเชิญ แม้กระทั่งรัฐบาลควรให้ความร่วมมือในการทำงานของคณะกรรมาธิการ แต่ผู้เชิญต้องมีวุฒิภาวะในการเชิญ ต้องให้เกียรติผู้รับเชิญ เพราะเขาไม่ได้เป็นลูกน้อง ไม่ใช่เชิญมาข่มขู่คุกคาม ตำหนิติเตียน ต้องเชิญมาตามเงื่อนไขกฎหมายคือให้ข้อเท็จจริง ความเห็น และต้องอยู่ในอำนาจหน้าที่ของแต่ละชุด ไม่ใช่เชิญสะเปะสะปะ ส่วนผู้ถูกเชิญขอแนะนำว่าควรให้ความร่วมมือมาชี้แจง ซึ่งนายกฯ และ ผบ.ทบ.อยู่ในข่าย ที่เชิญมาชี้แจงได้ เคยกราบเรียนนายกฯว่าเวลามี อะไรในสภาก็ให้มาสภา อยู่ในระบบนี้ต้องเคารพระบบ แต่ถ้าหน้าที่ไม่เกี่ยวกับกรรมาธิการฯชุดนั้นๆ จะไปเชิญมาชี้แจงไม่ได้ เพราะแต่ละชุดกำหนดบทบาทเอาไว้ในกฎหมายชัดเจน เท่าที่ดูการเชิญบุคคลมาชี้แจงของ กมธ.แต่ละคณะ ยังไม่มีปัญหาอะไร,อ้ารับทุกภาคส่วนร่วมถกแก้ รธน.,นายชวนยังกล่าวถึงกรณีภาคประชาสังคมยื่นเรื่องขอหารือถึงการแก้รัฐธรรมนูญ ว่า มี 2-3 คณะที่ติดต่อมาขอพบตน ขอหารือแนวทางการแก้ไขรัฐธรรมนูญ แต่คณะของนายโคทม อารียา ผอ.ศูนย์ศึกษาและพัฒนาสันติวิธี ยังไม่ได้นัดวันมาพบ ยินดีพบทุกคณะถือว่าเป็นประโยชน์ ยินดีให้ความ ร่วมมือและรับฟังความคิดเห็น คิดว่าแต่ละฝ่ายคงมีความคิดเห็นสอดคล้องกันได้ในบางเรื่อง เบื้องต้นหลายฝ่ายพยายามหาทางวางแนวว่าทำอย่างไรให้รัฐธรรมนูญนี้แก้ได้ ส่วนแก้ประเด็นใดยังไม่พูดถึง เมื่อถามว่าจะทำอย่างไรให้ทุกอย่างมาอยู่ในระบบสภา นายชวนตอบว่า การรณรงค์ข้างนอกเพื่อให้ความรู้ประชาชนนั้นไม่เป็นไร แต่ต้องให้ความจริงและข้อมูลที่เป็นประโยชน์ คิดว่าต้องคุยกัน แม้กระทั่ง ส.ว.ที่อาจได้รับผลกระทบจากการแก้รัฐธรรมนูญ ต้องเชิญมาคุยว่าหากมีการแก้ไขจะกระทบ ส.ว.จริงหรือไม่ หรือควรมีเงื่อนเวลาอย่างไร,โยนให้ กมธ.สภาฯวางแนวทาง,นายชวนกล่าวว่า ทุกฝ่ายควรพูดคุยกัน แม้การแก้ไขไม่ใช่เรื่องง่าย แต่ดีกว่าไม่คุยกัน แม้กระทั่งรัฐบาลก็ควรมาคุยกัน เพราะทุกฝ่ายเป็นส่วนหนึ่งของประเทศ ถือเป็นการคิดในเชิงสร้างสรรค์ แบบไม่หักด้ามพร้าด้วยเข่า เป็นการหาทางว่าทำ อย่างไรให้สามารถเป็นได้ ส่วนฝ่ายที่จะเป็นแม่งานเรื่องการแก้รัฐธรรมนูญ คงต้องรอดูคณะกรรมาธิการพิจารณาศึกษาการแก้ไขรัฐธรรมนูญ ที่จะตั้งขึ้นมาภายหลังเปิดประชุมสภาฯเดือน พ.ย. จะกำหนดแนวทางว่าทำอย่างไร เมื่อถามว่าจำเป็นหรือไม่ที่ต้องมาพูดถึงรัฐธรรมนูญมาตรา 256 เปิดทางให้มีการแก้ไขรัฐธรรมนูญได้ง่าย นายชวนตอบว่า แล้วแต่คณะกรรมาธิการฯจะหารือกัน ส่วนความเป็นไปได้ที่จะให้ภาคประชาชน เช่น คณะของนายโคทมเข้ามาเป็น กมธ.ด้วยนั้น คงแล้วแต่ กมธ.จะตั้ง กมธ.ชุดนี้สามารถตั้งคนนอกได้,เทพไท หนุนนักวิชาการหัวหอก,นายเทพไท เสนพงศ์ ส.ส.นครศรีธรรมราช พรรคประชาธิปัตย์ กล่าวว่า เห็นด้วยกับการเคลื่อนไหวของภาคประชาชนที่ยึดแนวทางวิชาการนำการเมือง ในการแก้ไขรัฐธรรนูญ ให้กลุ่มนักวิชาการเป็นหัวหอก เคลื่อนไหว ถือเป็นแนวทางที่ถูกต้องเหมาะสมที่สุด กลุ่มนักวิชาการเป็นกลุ่มที่ไม่มีผลประโยชน์ทางการเมืองแอบแฝง สังคมจะได้ไม่หวาดระแวงว่ามีวาระซ่อนเร้น ผิดกับนักการเมืองหรือพรรคการเมืองที่จะตกเป็นเป้าโจมตี ว่าทำเพื่อประโยชน์ตัวเอง มองภาพนักการเมืองในทางลบ อยากให้นักการเมืองเคลื่อนไหวเรื่องการแก้ไขรัฐธรรมนูญในเวทีรัฐสภาจะเหมาะสมที่สุด ขับเคลื่อนผ่านคณะกรรมาธิการวิสามัญศึกษาปัญหาและแนวทางแก้ไขรัฐธรรมนูญ ที่กำลังจะตั้งขึ้น เพราะมีสัดส่วน ส.ส.จากทุกพรรคเข้าร่วม ส่วนการเคลื่อนไหวภายนอกสภาให้เป็นบทบาทของกลุ่มเครือข่ายภาคีเพื่อรัฐธรรมนูญประชาธิปไตยคู่ขนานกันไปจนประสบผลสำเร็จ แต่ถ้ายังไปตั้งเวทีเคลื่อนไหวในภูมิภาคต่างๆเหมือนที่ผ่านมา ก็สุ่มเสี่ยงกับการถูกฝ่ายต่อต้านหยิบยกเอามาขยายผลได้ เช่น กรณีวาทกรรมรัฐธรรมนูญเฮงซวยทุกมาตรา หรือการพูดถึงมาตรา 1 สามารถแก้ไขได้ เป็นต้น,กมธ.ติงงบผู้แทนการค้าไทย,อีกเรื่องนายชัยชนะ เดชเดโช โฆษกคณะกรรมาธิการวิสามัญพิจารณาร่าง พ.ร.บ.งบประมาณรายจ่ายประจำปี 2563 แถลงว่า การพิจารณางบฯ ในส่วนของกระทรวงพาณิชย์ มีการตั้งข้อสังเกตในภาพรวม อาทิ การขอให้เน้นรับซื้อสินค้าเกษตรในประเทศก่อนการนำเข้า มาตรการช่วยเหลือผู้ค้าออนไลน์ มาตรการสิทธิพิเศษทางภาษีศุลกากร (จีเอสพี) แนวทางการช่วยเหลือราคาสินค้าเกษตร รวมถึงงบประมาณซื้อที่ดินพร้อมอาคารที่ทำการคณะผู้แทนการค้าไทยถาวรประจำองค์การการค้าโลกและองค์การทรัพย์สินทางปัญญา ณ นครเจนีวา ประเทศสวิตเซอร์แลนด์ 197.6 ล้านบาท ว่าคุ้มค่าหรือไม่ เมื่อเทียบกับค่าเช่าที่สำนักงานฯ เช่าอยู่มา 24 ปีแล้ว ส่วนกำหนด การพิจารณางบประมาณกระทรวงกลาโหมจะพิจารณาวันที่ 28-29 พ.ย. ส่วนงบกลางจะพิจารณาในวันที่ 4 และ 9 ธ.ค.นี้,ส่งข้อท้วงติง สิระ ให้ ชวน ชี้ขาด,เมื่อถามถึงข้อกังวลเรื่องสถานะของนายธนาธร จึงรุ่งเรืองกิจ หัวหน้าพรรคอนาคตใหม่ ที่ร่วมเป็น กมธ. นายชัยชนะตอบว่า กมธ.ได้รับเรื่องร้องเรียนจากนายสิระ เจนจาคะ ส.ส.กทม. พรรคพลังประชารัฐ ให้พิจารณาว่านายธนาธรดำรงตำแหน่งเป็น กมธ.ได้หรือไม่ ดังนั้นนายอุตตม สาวนายน ประธาน กมธ. ได้นำหนังสือของนายสิระไปยื่นต่อไปยังนายชวน หลีกภัย ประธานสภาผู้แทนราษฎรแล้ว ในส่วนของ กมธ.ยังไม่มีการหยิบยกเรื่องสถานะของนายธนาธรมาพิจารณาในที่ประชุม เพราะงานหลักคือการพิจารณางบประมาณปี 2563,นายกฯแนะ ปชช.มีสติรับข่าวสาร,พล.อ.ประยุทธ์ จันทร์โอชา นายกฯ และ รมว.กลาโหม ให้สัมภาษณ์ภายหลังประชุม ครม. ถึงการตั้งศูนย์ต่อต้านข่าวปลอม (Anti Fake News Center) ว่า ได้ทำความเข้าใจไปแล้ว ถึงศูนย์รับเรื่องร้องเรียนเฟกนิวส์ หรืออะไรต่างๆ วันนี้ขอให้ประชาชนช่วยกันแจ้งเข้ามา จะได้สอบสวนสืบสวนหาต้นตอ แก้ปัญหาตั้งแต่ต้นทางโดยเร็วที่สุด เพื่อไม่ให้ประชาชนได้รับผลกระทบระยะยาว ฉะนั้นสติมาปัญญาเกิด พระท่านว่าไว้อยู่แล้ว สติเตลิดก็เกิดปัญหา ฉะนั้นต้องตั้งสติให้ดี,ผมรับผิดชอบเอง เหมืองทองอัครา,ผู้สื่อข่าวรายว่า ในที่ประชุม ครม.มีการหารือถึงกรณีบริษัท คิงส์เกต คอนโซลิเดตเต็ด ลิมิเต็ด ประเทศออสเตรเลีย บริษัทแม่ของบริษัท อัครา รีซอร์สเซส จำกัด ผู้ประกอบกิจการเหมืองแร่ทองคำชาตรี ฟ้อง ร้องรัฐบาลไทย หลังคณะรักษาความสงบแห่งชาติ (คสช.) ใช้อำนาจตามมาตรา 44 สั่งปิดเหมืองแร่ทองคำ จ.พิจิตร ทำให้ต้องเข้าสู่กระบวนการพิจารณาของอนุญาโตตุลาการ โดยนายสุริยะ จึงรุ่งเรืองกิจ รมว.อุตสาหกรรม รายงานทางออก 4 ข้อให้ที่ประชุม ครม.รับทราบ ประกอบด้วย 1.จ่ายเงินให้กับบริษัทอัคราฯ แล้วให้เลิกกิจการไป 2.ดำเนินการตามข้อเสนอของบริษัทอัคราฯ ซึ่งจะช่วยให้อาจไม่ต้องจ่ายเงิน 3.รอผลการตัดสินของอนุญาโตตุลาการ แล้วปฏิบัติตาม และ 4.หาช่องจ่ายเงินค่าปรับบางส่วน โดยให้ชดเชยค่าเสียหาย แล้วให้ดำเนินกิจการต่อ แต่ที่ประชุมทักท้วงว่าเมื่อรัฐบาลสั่งปิดกิจการของเหมืองไปแล้ว ไม่เห็นควรที่จะให้มีการดำเนินกิจการต่อไป ควรหาแนวทางอื่น ขณะที่ พล.อ.ประยุทธ์ จันทร์โอชา นายกฯ กล่าวกลางที่ประชุมว่า ขอเวลาคิดก่อนว่าจะใช้แนวทางใด ยังไม่ขอตัดสินใจ แต่ขอรับผิดชอบด้วยตัวเอง ผมรับผิดชอบเอง เพราะเป็นผู้ที่ดำเนินการมาตั้งแต่ต้น,ครม.เอาใจให้หยุดยาวปีใหม่,นางนฤมล ภิญโญสินวัฒน์ โฆษกประจำสำนัก-นายกรัฐมนตรี แถลงว่า ที่ประชุม ครม.มีมติเห็นชอบวันหยุดพิเศษเพิ่มอีก 1 วัน ในวันที่ 30 ธ.ค. เนื่องจากเป็นวันที่เว้นในช่วงวันหยุดยาว โดย ครม.มีข้อเสนอเพิ่มเติมว่า หน่วยงานใดมีภารกิจที่ต้องช่วยประชาชน หรือมีราชการสำคัญในวันหยุดดังกล่าว หรือมีกำหนดนัดหมายไว้ล่วงหน้า การเลื่อนกำหนดดังกล่าวทำให้เกิดความเสียหาย ขอให้หัวหน้าหน่วยงานนั้นๆพิจารณาความเหมาะสมว่าจะหยุดหรือไม่ โดยให้คำนึงถึงผลกระทบจากการให้บริการประชาชนเป็นหลัก สำหรับรัฐวิสาหกิจ สถาบันการเงิน ภาคเอกชนและธนาคารแห่งประเทศไทย ให้กระทรวงแรงงาน พิจารณาความเหมาะสมกำหนดวันหยุดให้สอดคล้องกับข้อกฎหมายที่เกี่ยวข้องต่อไป,ให้ กฟผ.ผุดโรงไฟฟ้าแสงอาทิตย์,นางนฤมลกล่าวอีกว่า ครม.ยังมีมติเห็นชอบการก่อสร้างโรงไฟฟ้าพลังงานแสงอาทิตย์ทุ่นลอยน้ำที่เขื่อนสิรินธร จ.อุบลราชธานี ตามที่กระทรวงพลังงานเสนอ โดยเห็นชอบให้การไฟฟ้าฝ่ายผลิต (กฟผ.) ลงทุนรวม 2,265.99 ล้านบาท และมีมติอนุมัติ การเบิกจ่ายงบประมาณการลงทุนสำหรับปี 2562 จำนวน 643 ล้านบาท พร้อมระบุให้หน่วยงานต่างๆ ที่เกี่ยวข้อง เร่งรัดสนับสนุนพิจารณาการขออนุญาตให้ กฟผ.เข้าดำเนินการที่เกี่ยวกับโครงการดังกล่าว เชื่อว่าจะทำให้เกิดประโยชน์ในหลายด้าน สามารถผลิตไฟฟ้าได้อีก 87.93 ล้านเมกะวัตต์ต่อปี ทดแทนการผลิตไฟฟ้าจากก๊าซธรรมชาติ ที่ประมาณ 166 ล้านบาท ช่วยลดมลภาวะ และการใช้พื้นที่บนดิน ทำให้เกิดพื้นที่ทางการเกษตร สำหรับปลูกมันสำปะหลัง โดยโครงการนี้มีระยะเวลาการดำเนินการ 18 เดือน,อนุมัติเวนคืนที่ดินทำรถไฟเร็วสูง,น.ส.ไตรศุลี ไตรสรณกุล รองโฆษกประจำสำนักนายกฯ แถลงว่า ที่ประชุม ครม. มีมติเห็นชอบร่าง พ.ร.ฎ.กำหนดเขตที่ดินที่จะเวนคืนในพื้นที่บางส่วน เพื่อดำเนินโครงการรถไฟความเร็วสูงเชื่อม 3 สนามบิน หรือสิ่งจำเป็นอื่นในโครงการ ได้แก่ 1. เขตลาดกระบัง กทม. 2.อ.บางพลี จ.สมุทรปราการ 3.อ.เมือง จ.ฉะเชิงเทรา 4.จ.ชลบุรี ได้แก่ อ.เมือง อ.ศรีราชา อ.บางละมุง อ.สัตหีบ และ 5.อ.บ้านฉาง จ.ระยอง ซึ่งอยู่ภายใต้วัตถุประสงค์ของการรถไฟแห่งประเทศไทย การรถไฟฯจะเป็นผู้ดำเนินการเวนคืนที่ดิน และให้มีการสำรวจอสังหาริมทรัพย์ภายใน 60 วัน นับตั้งแต่ พ.ร.ฎ.มีผลบังคับใช้,ตกรางวัล ไพสิฐ คุมดีเอสไออีกปี,น.ส.ไตรศุลีกล่าวต่อว่า ครม.ยังมีมติอนุมัติแต่งตั้งข้าราชการระดับสูงในแต่ละหน่วยงานดังนี้ กระทรวงการต่างประเทศ จำนวน 2 ราย ประกอบด้วย นายกัลยาณะ วิภัติภูมิประเทศ เป็นเอกอัครราชทูต สถานเอกอัครราชทูต ณ กรุงออตตาวา นายสุริยา จินดาวงษ์ เป็นเอกอัครราชทูต สถานเอกอัครราชทูต ณ สิงคโปร์ สาธารณรัฐสิงคโปร์ นางศรีสมร กสิศิลป์ เป็นรองเลขาธิการ ก.พ. นอกจากนี้ ครม.ยังมีมติแต่งตั้งนายอนุชา บูรพชัยศรี ดำรงตำแหน่งเลขานุการ รมว.ศึกษาธิการ และเห็นชอบตามกระทรวงยุติธรรมให้ พ.ต.อ.ไพสิฐ วงศ์เมือง ตำแหน่งอธิบดีกรมสอบสวนคดีพิเศษ ให้ปฏิบัติหน้าที่เดิมต่อไปอีก เนื่องจากยังมีภารกิจที่ต้องปฏิบัติต่อเนื่อง จึงขออนุมัติต่อเวลาการดำรงตำแหน่งของข้าราชการอีก 1 ปี (ครั้งที่ 1) ตั้งแต่วันที่ 5 พ.ย.2562 ถึงวันที่ 4 พ.ย.2563,อัยการสั่งไม่ฟ้อง พิชัย หมิ่น คสช.,ที่สำนักงานอัยการสูงสุด ถนนรัชดาภิเษก พนักงานอัยการสำนักงานคดีอาญา 6 นัดฟังคำสั่งในคดีที่พนักงานสอบสวน กก.3 กองบังคับการปราบปรามการกระทำผิดเกี่ยวกับอาชญากรรมทางเทคโนโลยี (ปอท.) ฟ้องนายพิชัย นริพทะพันธุ์ อดีต รมว.พลังงาน ผู้ต้องหาคดีผิด พ.ร.บ.ว่าด้วยการกระทำผิดเกี่ยวกับคอมพิวเตอร์ กรณีเมื่อวันที่ 25 มิ.ย.2561 นายพิชัยโพสต์ภาพลงเฟซบุ๊กในการร่วมวงเสวนาของคณะกรรมการญาติวีรชนพฤษภา 35 ในประเด็นเศรษฐกิจ การปราบทุจริตคอร์รัปชันในยุค คสช. และพลังดูด 4.0 กับโพสต์ภาพ พล.อ.ประยุทธ์ บนนิตยสาร TIME กับลงข้อความห้ามจำหน่ายในประเทศไทย มีนายนรินท์พงศ์ จินาภักดิ์ นายกสมาคมทนายความแห่งประเทศไทย ทนายความนายพิชัย และนายยอดชาย ศีลนำสุข ผู้รับมอบอำนาจเดินทางมารับทราบคำสั่ง,นายนรินท์พงศ์กล่าวว่า พนักงานอัยการสำนักงานคดีอาญาได้สรุปสำนวนคดีแล้วมีความเห็นสั่งไม่ฟ้อง ตามขั้นตอนจะต้องส่งไปให้ ผบ.ตร.ทำความเห็นว่าจะเห็นด้วยกับคำสั่งไม่ฟ้องของอัยการหรือไม่ ถ้าเห็นด้วยก็ยุติ แต่ถ้าเห็นแย้งยังยืนยันที่จะควรสั่งฟ้อง คดีก็จะถูกส่งไปยังอัยการสูงสุดเป็นผู้ชี้ขาดว่าฟ้องหรือไม่ ปัจจุบันอยู่ระหว่างการพิจารณาของ ผบ.ตร.ยังไม่แล้วเสร็จ จึงให้เลื่อนนัดฟังคำสั่งไปเป็นวันที่ 3 ธ.ค.62 เวลา 10.00 น.,เจ้าตัวซัดกลั่นแกล้งใช้วิธีปิดปาก,ด้านนายพิชัยกล่าวว่า อยากให้ประชาชนพิจารณาว่าเรื่องดังกล่าวเป็นการกลั่นแกล้งเพื่อปิดปากตนไม่ให้วิพากษ์วิจารณ์เศรษฐกิจใช่หรือไม่ เพราะก่อนหน้านี้ก็ได้เรียกไปปรับทัศนคติแล้วถึง 8 ครั้ง หากรัฐบาลและ คสช.รับฟังและพิจารณาแก้ไข เศรษฐกิจไทยคงไม่ย่ำแย่ขนาดนี้ ประชาชนคงไม่ลำบากเลือดตาแทบกระเด็น และที่น่าห่วงคือเศรษฐกิจยังจะแย่ลงไปอีก หากรัฐบาลยังมีกรอบคิดเหมือนในปัจจุบันเวลาได้พิสูจน์มากว่า 5 ปีแล้ว,รวบทันควันหนุ่มป่วน ชิมช้อปใช้,ที่ทำเนียบรัฐบาล นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม กล่าวถึงกรณีแฮกเกอร์ที่เข้ามาป่วนเว็บไซต์ของธนาคารกรุงไทย ระหว่างเปิดให้ประชาชนลงทะเบียน ชิม ช้อป ใช้ เฟส 2 ว่า เราใช้เวลาเพียงไม่กี่วันติดตามตัววัยรุ่นผู้กระทำผิด และจับกุมตัวมาได้แล้ว เบื้องต้นมีรายเดียวเป็นชายหนุ่มอายุราว 19-20 ปี ชาวปัตตานี เป็นคนมีความสามารถด้านไอทีเทคโนโลยี สารภาพว่ากระทำจริง มีการยึดอุปกรณ์ทั้งคอมพิวเตอร์ ซิมการ์ดจำนวนมาก เครื่องมือสื่อสาร ตอนนี้นำตัวมาที่ กทม.แล้ว จากการติดตามจับกุมได้ในไม่กี่วันแสดงว่าระบบความปลอดภัยไซเบอร์ของเรายังใช้ได้ บุคลากรของ ปอท. และกระทรวงดีอีมีความเข้มแข็ง,แถลงโชว์ตัวมือแฮ็กหนุ่มปัตตานี,ต่อมาเวลา 15.00 น. ที่กองบังคับการปราบ-ปรามการกระทำความผิดเกี่ยวกับอาชญากรรมทางเทคโนโลยี (บก.ปอท.) นายพุทธิพงษ์ ปุณณกันต์ รมว.ดีอี พร้อมด้วย พล.ต.ต.ไพบูลย์ น้อยหุ่น ผบก.ปอท. พ.ต.อ.วัชรพันธ์ ศิริพากย์ ผกก.กก.1 บก.ปอท. พ.ต.ท.วิชพัลภ์ แก้วแสนชัย รอง ผกก.1 บก.ปอท. และ พ.ต.ท.ภานุภัทร กิตติพันธ์ สว.กก.1 บก.ปอท. ร่วมกันแถลงผลการจับกุมนายธีรณัฐ มหัทธโนบล อายุ 19 ปี ผู้ต้องหาตามหมายจับศาลอาญากรุงเทพใต้ที่ 606/2562 พร้อมของกลางคอมพิวเตอร์ 1 ชุด คอมพิวเตอร์โน้ตบุ๊ก 1 เครื่อง โทรศัพท์มือถือ 7 เครื่อง สมุดบัญชีธนาคาร 2 เล่ม และของกลางอื่นๆ รวม 17 รายการ โดยสามารถจับกุมตัวได้ภายในบ้านเลขที่ 10 ซอย 1 ต.จะบังติกอ อ.เมืองปัตตานี เมื่อช่วงบ่ายวันที่ 28 ต.ค.ที่ผ่านมา,ฟ้องดะ จักรทิพย์–อภิรัชต์–บุรินทร์,อีกด้านที่ศาลอาญาคดีทุจริตและประพฤติมิชอบกลาง ถนนนครไชยศรี นายเอกชัย หงส์กังวาน และนายโชคชัย ไพบูลย์รัชตะ สองนักกิจกรรมทาง การเมือง ร่วมกันเป็นโจทก์ยื่นฟ้อง พล.ต.อ.จักรทิพย์ ชัยจินดา ผบ.ตร. พล.อ.อภิรัชต์ คงสมพงษ์ ผบ.ทบ. และ พล.ต.บุรินทร์ ทองประไพ ผอ.สำนักงานพระธรรมนูญทหารบก (อดีตฝ่ายกฎหมาย คสช.) เป็นจำเลยที่ 1-3 ในความผิดฐานปฏิบัติหรือละเว้นการปฏิบัติหน้าที่โดยมิชอบฯ ตามประมวลกฎหมายอาญามาตรา 157 กรณีอ้างว่าพวกโจทก์ถูกทำร้ายร่างกายหลายครั้งแต่คดีไม่มีความคืบหน้า และมีการแจ้งข้อหาโจทก์เพื่อกลั่นแกล้ง เป็นการใช้อำนาจโดยมิชอบเพื่อปิดปาก (SLAPP) ทั้งนี้ศาลรับเอกสารคำฟ้องไว้ในสารบบคดีหมายเลขดำ อท.156/2562 เพื่อพิจารณาชั้นตรวจคำฟ้อง และนัดฟังคำสั่งชั้นตรวจคำฟ้องว่าจะรับคำฟ้องไว้ไต่สวนมูลฟ้องโจทก์หรือไม่ ในวันที่ 12 พ.ย.นี้ เวลา 09.00 น.,เตรียมส่งคืน บ้านสี่เสาเทเวศร์,วันเดียวกัน นายทหารด้านการข่าว และรักษาความปลอดภัยบ้านสี่เสาเทเวศร์ ซึ่งใช้ชื่อว่า มรกต ได้นำคณะสื่อมวลชนซึ่งเป็นคณะสุดท้ายเข้าเยี่ยมชมบ้านสี่เสาเทเวศร์ พร้อมบรรยายถึงพื้นที่ส่วนต่างๆของบ้าน ที่ พล.อ.เปรม ติณสูลานนท์ อดีตประธานองคมนตรีและรัฐบุรุษ ได้ใช้พำนักอาศัย และทำกิจวัตรประจำวันตั้งแต่เมื่อปี พ.ศ.2522 ก่อนที่วันที่ 31 ต.ค.นี้ จะทำการส่งคืนให้กรมสวัสดิการทหารบก โดยหลังจากเยี่ยมชมบ้านแล้วคณะสื่อมวลชนได้นำดอกไม้สีชมพูมาวางไว้ที่หน้าภาพถ่าย พล.อ.เปรมด้วย,ขณะที่ พล.อ.พิศณุ พุทธวงศ์ นายทหารคนสนิทอดีตประธานองคมนตรี กล่าวว่า พื้นที่ดังกล่าวกองทัพบกได้ขอเข้าใช้ประโยชน์จากสำนักงานทรัพย์สิน ส่วนพระมหากษัตริย์ และได้มอบให้กรมสวัสดิการทหารบกรับผิดชอบ การส่งมอบพื้นที่จะส่งมอบกลับไปที่กองทัพบกตามขั้นตอน ระหว่างนี้คือการย้ายของส่วนตัว ที่ไม่ได้เกี่ยวข้องกับทรัพย์สิน ครุภัณฑ์ ของทางราชการออกไปเท่านั้น ส่วนกองทัพบกจะดำเนินการต่อไปอย่างไร ตนไม่ทราบ,ตรวจ รปภ.รับประชุมอาเซียน,ช่วงบ่ายที่ลานด้านหน้าโรงแรมโนโวเทล กรุงเทพ อิมแพค เมืองทองธานี พล.อ.ประวิตร วงษ์–สุวรรณ รองนายกรัฐมนตรี เป็นประธานตรวจความพร้อมการรักษาความปลอดภัยการประชุมสุดยอดอาเซียนครั้งที่ 35 และการประชุมสุดยอดที่เกี่ยวข้อง มี พล.อ.ชัยชาญ ช้างมงคล รมช.กลาโหม พล.อ.ณัฐ อินทรเจริญ ปลัดกระทรวงกลาโหม พล.อ.ชัยชนะ นาคเกิด รอง ผบ.ทหารสูงสุด คณะนายทหาร-ตำรวจชั้นผู้ใหญ่ ผู้แทนกระทรวงต่างประเทศ และหน่วยงานที่เกี่ยวข้องเข้าร่วมอย่างพร้อมเพรียง มีการบรรยายสรุปแผนปฏิบัติการในพื้นที่ของกำลังเจ้าหน้าที่ตำรวจ สาธิตการรักษาความปลอดภัยวีไอพีในหลากหลายรูปแบบ และการสาธิตช่วยเหลือบุคคลสำคัญออกจากพื้นที่การประชุม โดยศูนย์ปฏิบัติการต่อต้านการก่อการร้ายสากล หรือ ศตก. กองทัพไทย โดยการรักษาความปลอดภัยประชุมสุดยอดอาเซียนครั้งนี้ใช้เจ้าหน้าที่ประมาณ 10,000 นาย,ตร.สั่งคุมเข้มตลอด 24 ชั่วโมง,พล.ต.อ.สุวัฒน์ แจ้งยอดสุข รอง ผบ.ตร. ใน ฐานะผู้ช่วยผู้อำนวยการ กองอำนวยการร่วม การประชุมสุดยอดอาเซียนครั้งที่ 35 มีวิทยุคำสั่งถึง ผบช.น.ผบช.ภ.1-9 ผบช.ตชด. ผบช.ทท. ผบช.สยศ. ตร. ผบช.สกบ. ผบช.สพฐ.ตร. ผบช.สงป.พตร. ผบก.สท.ผบก.ตท. กำหนดมาตรการสืบสวน ให้ บช.ส.เป็นหน่วยหลักในการสืบสวนหาข่าว ติดตามสถานการณ์ในพื้นที่รายงานข้อมูลให้กองอำนวยการร่วม (กอร.) ทราบทุกวัน พร้อมเฝ้าระวังติดตามสถานการณ์ หาข่าวบุคคลหรือกลุ่มบุคคลทั้งชาวไทยและชาวต่างประเทศที่เข้ามาพักอาศัยในพื้นที่รับผิดชอบ และยังสั่งการให้ บช.ก. บก.ป. และ บช.ทท. จัดรถยนต์วิทยุสายตรวจ ประจำจุดเสี่ยง 24 ชั่วโมง และให้ทุกหน่วยจัดสายตรวจออกตรวจพื้นที่รับผิดชอบ ตั้งจุดตรวจจุดสกัด ด่านความมั่นคง ในเส้นทางหลัก หรือเส้นทางสุ่มเสี่ยงที่อาจมีการลักลอบสร้างสถานการณ์ความไม่สงบ และให้มีเจ้าหน้าที่ให้บริการด้านการแพทย์ตลอด 24 ชั่วโมง เพียงพอต่อสถานการณ์ที่อาจเกิดขึ้น กำชับชุดปฏิบัติการตรวจพิสูจน์ เก็บกู้ และทำลายวัตถุระเบิดที่ปฏิบัติงานอยู่ในพื้นที่
บิ๊กตู่ มาหล่อ บอกปัญหามีไว้แก้ แต่ไม่ตอบจะไปแจง กมธ.ชุด เสรีพิศุทธ์ หรือไม่ ดิสทัต เล่นแง่แทงหนังสือย้อนถามอำนาจ กมธ. ชวน แนะนายกฯควรให้ความร่วมมือ
ประยุทธ์ จันทร์โอชา,ข่าวหน้า1,เสรีพิศุทธ์ เตมียเวส,ชวน หลีกภัย,พุทธิพงษ์ ปุณกัณต์,ประวิตร วงษ์สุวรรณ,ดิสทัต โหตระกิตย์